Meridianas (Misisipė)
Meridianas (angl. Meridian) – miestas Jungtinių Amerikos Valstijų pietryčiuose, rytinėje Misisipės valstijos dalyje, 150 km į rytus nuo Džeksono. Loderdeilio apygardos administracinis centras. 2020 m. JAV gyventojų surašymo duomenimis, mieste gyveno 35 052 gyventojai. Aštuntas pagal gyventojų skaičių miestas valstijoje. Garso įrangos, popieriaus bei plieno produktų, automobilių dalių gamyba. Yra koledžas, operos teatras, muziejai. Netoliese yra aviacijos bazė, Okatibio užtvanka, Klarko valstijos parkas. Kasmet vyksta kantri muzikos festivalis, sporto žaidynės.